laion/Wikipedia-Exotic huggingface dataset:
האגודה הישראלית להלוואות ללא ריבית

עוגן – קרן להלוואות ללא ריבית (עד 2018 נקראה האגודה הישראלית להלוואות ללא ריבית - IFLA), היא עמותה פילנתרופית שמעניקה לישראלים עובדים ממעמד הביניים ומהשכבות החלשות באוכלוסייה הישראלית, הלוואות ללא ריבית ומסייעת לעסקים קטנים בישראל שמתמודדים עם קושי כלכלי. האגודה הוקמה בשנת 1990, ומאז הקמתה העניקה עשרות אלפי הלוואות בסכום מצטבר של כמיליארד ש"ח. האגודה מספקת הלוואות לצרכים עסקיים ומשפחתיים שונים, בהם אימוץ ילדים, טיפולי פוריות, רכישה של ציוד רפואי, תרופות שאינן בסל הבריאות, מימון של ניתוחים, סטודנטים שרוצים ללמוד במכללה או באוניברסיטה אך נתקלו בקשיים כלכליים, שיפוץ דירות, רכישת דירה, למשפחות מרובות ילדים, למשפחות חד-הוריות, לעולים חדשים, למשפחות ישראליות שמצבן הכלכלי קשה, כיסוי חובות ועוד. הלוואות ניתנות לישראלים עובדים בעלי הכנסה חודשית (נטו) של בין 3,000 ל-20,000 ש"ח, שנמצאים במקום העבודה לפחות שנה אחת. ההלוואות ניתנות בסכומים של בין 20,000 ל-30,000 ש"ח בהתאם למצב הכלכלי והמשפחתי של הלווה. הלוואות אלה ניתנות לכל מטרה, החזרי הלוואה מסוכמים מראש עם הלווה, מספר החזר התשלומים נע בין 30 ל-67 תשלומים, בהתאמה מלאה לגובה ההכנסה של הלווה ולסכום הלוואה שניתנה. הלוואות לבעלי עסקים קטנים ובינוניים, לשם הרחבת העסק או השלמת הון חוזר, ניתנות (בכפוף לאישור ועם ערבות) עד סכום של 90,000 ש"ח. בחודש מרץ 2017 ייסדה האגודה מחלקה ייעודית לסיוע ולווי צעירים ישראלים בתהליך הרכישה של הדירה הראשונה. המחלקה החדשה נקראת "אחים לבית", והיא משלבת ליווי מקצועי מצד מומחים בשוק הנדל"ן למערך הסיוע הפיננסי שמעניקה קרן הדדית כדי לסייע לצעירים ישראלים לרכוש את דירתם הראשונה. המחלקה עוסקת בייעוץ בכל הנוגע לאפשרויות מיצוי ההון העצמי ומספקת הנחיה לגבי הליך בחירת הבית המתאים ביותר למשפחה וליכולותיה הכלכליות. בנוסף מאפשרת המחלקה סיוע כלכלי למשפחות אשר יזדקקו לעזרה בגיוס ההון העצמי, על ידי מתן הלוואה ללא ריבית. האגודה הוקמה על ידי פרופסור אליעזר יפה, עולה מארצות הברית, פרופסור לעבודה סוציאלית ומראשוני המורים בבית הספר לעבודה סוציאלית של האוניברסיטה העברית בירושלים. האגודה נוסדה כדי לסייע לעולים החדשים שהגיעו לארץ בשנות השמונים והתשעים, בעיקר מאתיופיה ומברית המועצות. לאחר ביקור במרכז קליטה החליט יפה להקים גוף שיתמוך בביסוס העולים החדשים בארץ. לדברי יפה, “לא רצינו לאסוף תרומות של ריהוט ובגדים משומשים, או מזון, להקים מחסנים עבור המוצרים האלה ולרכוש משאיות כדי לחלקם. בנוסף מפעלים כאלה היו מגבילים מאוד את יכולתם של העולים לפתח כלכלה עצמאית. ידענו שרצוי לאדם להיות עצמאי ולרכוש בעצמו את המוצרים הנחוצים לו. לכן בחנו את שמונה מעלות הצדקה של הרמב"ם, והמעלה הגבוהה ביותר היא לתת לנזקק הלוואה ללא ריבית או מקום עבודה שמאפשר לו לעזור לעצמו, לשמור על כבודו ולהפכו לעצמאי". דרך מאמר של יפה שהתפרסם בג'רוזלם פוסט גויסו תורמים מארצות הברית וב-1990 נרשמה העמותה בישראל והחלה לפעול מירושלים, שם נמצא מרכזה עד היום. אתר האינטרנט הרשמי של האגודה הישראלית להלוואות ללא ריבית האגודה הישראלית להלוואות ללא ריבית, באתר "גיידסטאר ישראל" פרופסור אליעזר יפה ז"ל | IFLA (ארכיון)
יחסי דנמרק–צרפת

בין ממלכת דנמרק לבין הרפובליקה הצרפתית מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו. היחסים בין שתי המדינות ראשיתם בימי הביניים, ובתו של ולדמר הראשון, מלך דנמרק - אינגבורג התחתנה עם פיליפ השני, מלך צרפת. באותם ימים היו נזירים צרפתים רבים בדנמרק. במהלך המאה ה-17 שהו סטודנטים רבים מדנמרק בפריז, לצורך לימוד רפואה, משפטים, פילוסופיה ותאולוגיה, ואילו מורים רבים בדנמרק היו ממוצא צרפתי. במהלך מלחמת צרפת-הולנד חיפשה הרפובליקה ההולנדית בעל ברית, ולבסוף כרתה ברית עם דנמרק-נורווגיה שרצתה להחזיר לעצמה את שטחי סקונהלנד, ובעקבות כך פרצה המלחמה הסקאנית בין דנמרק לשוודיה, שהייתה בעלת בריתה של צרפת. המלחמה נמשכה 4 שנים, והסתיימה לבסוף ללא הכרעה, תוך חזרה למצב הקודם. במהלך המלחמות הנפוליאוניות לחמה דנמרק לצד צרפת, אולם לבסוף הובסה, ובקונגרס וינה אושר שלטונה של שוודיה בנורווגיה שנלקחה מדנמרק. לאחר מלחמת העולם השנייה היו צרפת ודנמרק ממקימי נאט"ו, ובמהלך השנים הצטרפו שתי המדינות לאיחוד האירופי, על אף שדנמרק לא הצטרפה לגוש האירו ועדיין משתמשת בקרונה דנית. הייצוא הצרפתי לדנמרק עמד על 2.19 מיליארד אירו בשנת 2009, ואילו היבוא מדנמרק עמד על 2.35 מיליארד יורו באותה שנה. צרפת מחזיקה בדנמרק שגרירות בקופנהגן, ו-6 קונסוליות באולבורג, אורהוס, אסביירג, פרדריקסהאבן, אודנסה, ורונה. מאידך, דנמרק מחזיקה בצרפת שגרירות בפריז, ו-12 קונסוליות כבוד בפריז, בורדו, לה רושל, ליל, ליון, מרסיי, נאנט, ניס, פורטו וקיו, רואן, סן מאלו וטולוז . מדיה וקבצים בנושא יחסי דנמרק–צרפת בוויקישיתוף יחסים כלכליים אתר על יחסי מדינות
גריבלדי (דג)

גריבלדי (שם מדעי: Hypsypops rubicundus) הוא מין יחיד בסוגו דג ממשפחת השוניתיים ששייך למיני האלמוגית וחי באזור הסובטרופי של צפון האוקיינוס השקט, בעיקר סביב חופי קליפורניה, בעיקר בסנטה קטלינה ובסן דייגו. אורכו של דג זה 40 ס"מ והוא בעל גוף כתום עם סנפירים גדולים ושפתיים בשרניות אך קצרות מאוד. דג זה קיבל את שמו על שם הגנרל האיטלקי ג'וזפה גריבלדי שחסידיו לבשו כותונות כתומות. הוא נפוץ בימים רדודים בצפון האוקיינוס השקט ויכול לצלול לעומק 50 מטר והוא ניזון ממגוון חסרי חוליות. הוא נח בין הסלעים שעל הקרקעית ומגונן עליה מדגים אחרים. הדג הזכר בונה קן בו נמצאות הביצים והזכר שומר עליהם ומתקיף באגרסיביות כל מסיג גבול. דג זה הוא אחד משני דגים הרשמיים של מדינת קליפורניה לצד טרוטה זהובה ונחשב למין מוגן בה. מדיה וקבצים בנושא גריבלדי בוויקישיתוף גריבלדי, באתר ITIS (באנגלית) גריבלדי, באתר NCBI (באנגלית) גריבלדי, באתר Animal Diversity Web (באנגלית) גריבלדי, באתר FishBase (באנגלית) גריבלדי, באתר GBIF (באנגלית) גריבלדי באתר הרשימה האדומה של IUCN
זובנאשמאלי

זוּבֶּנְאֶשָמָאלִי (מערבית الزبان الشمالي "א-זוּבּאן א-שימאלי" - הצבת הצפונית) או β במאזניים הוא הכוכב הבהיר ביותר בקבוצת הכוכבים מאזניים עם בהירות נראית מדרגה 2.62. כפי ששמו מעיד, הכוכב היה שייך בעבר לקבוצת עקרב (יחד עם זובנאלג'נובי), לפני שקבוצת מאזניים פוצלה ממנה והפכה למזל ה-12. זובנאשמאלי הוא כוכב הסדרה הראשית כחול מסוג ספקטרלי B8 V הנמצא במרחק של כ-185 שנות אור ממערכת השמש. מסתו כ-3.5 מסות שמש, רדיוסו קרוב ל-5 רדיוסי שמש, טמפרטורת פניו כ-12,300 קלווין והוא מאיר בעוצמה של פי 250 מעוצמת ההארה של השמש באור נראה, אך בשל טמפרטורת פניו הגבוהה חלק משמעותי מקרינתו היא בתחום העל-סגול, כך שעוצמת הארתו הכוללת היא בערך פי 400 מעוצמת ההארה של השמש. בדומה לכוכבים אחרים מסוגו, זובנאשמאלי מסתובב על צירו במהירות גבוהה יחסית של לפחות 250 קילומטרים בשנייה. למרות שעל פי הספקטרום של קרינתו הוא אמור להראות כחול, דווח במקרים רבים שצבעו דווקא ירוק. כמו כן, תלמי תיאר אותו כבהיר יותר מאנטארס. לא ידוע למה צבעו של הכוכב נראה לפעמים ירקרק או האם בהירותו השתנתה בעבר במידה משמעותית. כיום הכוכב מסווג כחשוד כמשתנה מכיוון שבהירותו נמדדה בין דרגות 2.6 ו-2.63. זובנאשמאלי באתר של ג'ים קלר זובנאשמאלי, בבסיס הנתונים SIMBAD לגרמי שמיים אסטרונומיים SIMBAD: Zubeneschamali J. Zorec, L. Cidale, M. L. Arias, Y. Fremat, M. F. Muratore, A. F. Torres & C. Martayan: Fundamental parameters of B supergiants from the BCD system. I. Calibration of the (λ_1, D) parameters into Teff, Astronomy & Astrophysics, Vol. 501, Iss. 1, p. 306 (2009) מעבר מקוטר זוויתי באלפיות שניות קשת על ידי העברה לרדיאנים, הכפלה במרחק וחלוקה בפעמיים רדיוס השמש M. Janson, M. Bonavita, H. Klahr, D. Lafrenière, R. Jayawardhana & H. Zinnecker: High-contrast Imaging Search for Planets and Brown Dwarfs around the Most Massive Stars in the Solar Neighborhood, The Astrophysical Journal, Vol. 736, Iss. 2, article id. 89, p. 5 (2011) J. Zorec, L. Cidale, M. L. Arias, Y. Fremat, M. F. Muratore, A. F. Torres & C. Martayan: Fundamental parameters of B supergiants from the BCD system. I. Calibration of the (λ_1, D) parameters into Teff, Astronomy & Astrophysics, Vol. 501, Iss. 1, p. 306 (2009) H. A. Abt, H. Levato & M. Grosso: Rotational Velocities of B Stars, The Astrophysical Journal, Vol. 573, Iss. 1, p. 359 (2002) Robert Burnham: Burnham's Celestial Handbook: An Observer's Guide to the Universe Beyond the Solar System, Courier Corporation, vol. 2 (Chamaeleon-Orion) p. 1105 (1978) General Catalogue of Variable Stars: β Librae
כריסטוף שפרינג

כריסטוף שְפֶּרינג (בגרמנית: Christoph Spering; נולד ב-23 ביוני 1959 בזימֶרְן) הוא מנצח גרמני, המתמחה במוזיקה כנסייתית. בשנת 1985 ייסד שפרינג את כורוס מוזיקוס קלן ובשנת 1988 את "התזמורת החדשה" (Das Neue Orcherster). "סטאבאט מאטר": ג'ואקינו רוסיני הרקוויאם של מוצרט: וולפגנג אמדאוס מוצרט "Les deux journées": לואיג'י כרוביני "עתליה" פליקס מנדלסון "ייסורי אדוננו ישו הנוצרי" (La Passione di Nostro Signore Gesù Cristo): אנטוניו סאליירי "חג הולדת המושיע" (La celebre Natività del Redentore): אנטוניו קזימיר קארטליירי "Die Verschworenen": פרנץ שוברט "ישו על הר הזיתים" (Christus am Ölberge): לודוויג ואן בטהובן "ייסורי אדוננו ישו הנוצרי" (La Passione di Nostro Signore Gesù Cristo): יוזף מיסליבצ'ק סימפוניות מס' 4 ו-5, יאן ואצלב קאליוודה "איפיגניה באאוליס" (Iphigenia in Aulis): ריכרד וגנר/כריסטוף ויליבלד גלוק "אורטוריות הכתרה": ז'אן פרנסואה לסואר "מסע צלייני הוורד" (Der Rose Pilgerfahrt): רוברט שומאן כריסטוף שפרינג, באתר ספוטיפיי כריסטוף שפרינג, באתר AllMusic (באנגלית) כריסטוף שפרינג, באתר MusicBrainz (באנגלית) כריסטוף שפרינג, באתר Discogs (באנגלית) Christoph Spering(הקישור אינו פעיל) Musikforum Köln, Juli 2011 Christoph Spering · Chorus Musicus Köln · Das Neue Orchester Musikforum Kölnam (הקישור אינו פעיל) ואלה ניוז, כריסטוף שפרינג מנצח על מתאוס פאסיון של יוהאן סבסטיאן באך באופרה הישראלית החדשה 19 בפברואר 2002
יחסי דנמרק – הממלכה המאוחדת

בין ממלכת דנמרק לבין הממלכה המאוחדת מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות בנאט"ו. בשלהי המאה העשירית סבלה ממלכת אנגליה מפלישות ויקינגים מדנמרק. בתגובה, הורה אתלרד השני על טביחת כל הדנים שחיו באנגליה בשנת 1002. בעקבות זאת גברה העוינות כלפי אנגליה מצד סוון הראשון, מלך דנמרק שיזם ארבע פלישות נוספות לאנגליה בחייו וטען להיות מלך אנגליה האמיתי ב-1013. הוא מת ב-2 בפברואר 1014. בנו, קאנוט הגדול המשיך את המלחמה. אתלרד השני מת ב-23 באפריל 1016 ויורשו, אדמונד השני, הובס בידי קאנוט. קאנוט הסכים לשלוט בצוותא עם אדמונד השני, אך האחרון מת ב-30 בנובמבר 1016 והשאיר את אנגליה מאוחדת תחת שלטון דני, שהמשיך עד מותו של הארדיקאנוט ב-8 ביוני 1042. הוא היה בנם של קאנוט ואמה מנורמנדיה, אלמנתו של אתלרד השני. להארדיקאנוט לא היו ילדים ויורשו היה אחיו-למחצה, אדוארד המודה. ממלכת אנגליה הייתה שוב עצמאית. במהלך המלחמות הנפוליאוניות לחמה דנמרק לצד צרפת, ובעקבות כך הותקפה על ידי הצי הבריטי בקרב קופנהגן (1801) ובקרב קופנהגן (1807), ובלאחר מכן לחמו במלחמת סירות התותחים. בשנת 1814 איבדה דנמרק את השליטה בנורווגיה לטובת שוודיה שלחמה עם בעלות הברית נגד צרפת. במהלך המאה ה-19 התחממו היחסים בין המדינות, ובשנת 1863 התחתנה אלכסנדרה, נסיכת דנמרק עם אלברט אדוארד, נסיך ויילס, בנה של ויקטוריה, מלכת הממלכה המאוחדת. לאחר מלחמת העולם השנייה היו בריטניה ודנמרק ממקימי נאט"ו, ובמהלך השנים הצטרפו שתי המדינות לאיחוד האירופי, על אף ששתי המדינות לא הצטרפו לגוש האירו, ובריטניה עדיין משתמשת בלירה שטרלינג, ואילו דנמרק משתמשת בקרונה דנית. כוחות דניים לחמו לצד הצבא הבריטי בעיראק, וכיום הם משתפים פעולה באפגניסטן. כמו כן שתי המדינות משתפות פעולה באופן אדוק בנושא המלחמה בטרור. מרגרט השנייה, מלכת דנמרק ביקרה בבריטניה בשנת 1974 ושוב בשנת 2000, ואילו אליזבת השנייה, מלכת הממלכה המאוחדת ביקרה בדנמרק בשנת 1957 ושוב בשנת 1979. ב-19 באוגוסט 2010 ביקר בלונדון ראש ממשלת דנמרק לארס לקה ראסמוסן, וביקר את ראש ממשלת בריטניה דייוויד קמרון. בריטניה מחזיקה בדנמרק שגרירות בקופנהגן, ו-4 קונסוליות באבנרה, אורהוס, פרדריסיה, והרנינג. מאידך, דנמרק מחזיקה בבריטניה שגרירות בלונדון, ו-23 קונסוליות כבוד בלונדון, אברדין, בלפסט, ברמינגהאם, בריסטול, דובר, דנדי, אדינבורו, גלאזגו, גולה, גרימבי, הארוויץ', האל, לידס, ליברפול, מנצ'סטר, מילטון קיינס, ניוקאסל, פלימות', פורטסמות', סאות'המפטון, סטורנוויי, וויק . אתר על יחסי מדינות
לובסטר אמריקאי

לובסטר אמריקני או לובסטר אטלנטי או מחושתן אמריקני או מחושתן אטלנטי (שם מדעי: Homarus americanus) הוא מין של סרטן מהמשפחה נאפרופידיים המצוי בחופיה המזרחיים של צפון קנדה באוקיינוס האטלנטי. זהו מין גדול היכול להגיע לאורך 64 ס"מ ולשקול עד 20 ק"ג. בכך הוא הכבד בכל מיני הסרטנים, ואף הכבד ביותר בין פרוקי הרגליים. הוא קרוב משפחתו של לובסטר אירופי (Homarus gammarus) המגיע למשקל דומה. ללובסטרים צבתות ענקיות, גוף מוארך ושריון בצבע זהוב-כחול כשהצבתות והפנים אדומים. הלובסטר מצוי בימים עמוקים אך הנקבות עולות להתרבות במים רדודים יותר. הלובסטר הוא טורף הניזון מיצורי ים כמו רכיכות, קווצי עור ורב זיפיות וכן מסרטנים אחרים וכן ניזון מנבלות. הוא חי לבדו למעט בעונת הרבייה אז מאות לובסטרים מגיעים למים הרדודים להטיל ביצים. הלובסטר נתפס למאכל כפרי ים במגוון מסעדות. כמו יצורי ים רבים הלובסטר אינו כשר ביהדות. מדיה וקבצים בנושא לובסטר אמריקאי בוויקישיתוף לובסטר אמריקאי, באתר ITIS (באנגלית) לובסטר אמריקאי, באתר NCBI (באנגלית) לובסטר אמריקאי, באתר Animal Diversity Web (באנגלית) לובסטר אמריקאי, באתר האנציקלופדיה של החיים (באנגלית) לובסטר אמריקאי, באתר GBIF (באנגלית) לובסטר אמריקאי באתר הרשימה האדומה של IUCN
מארק ברילקיס

מארק א. ברילקיס (באנגלית: Mark A. Brilakis) (נולד ב-27 בנובמבר 1958) הוא קצין בדימוס בדרגת לוטננט גנרל בחיל הנחתים של ארצות הברית. ברילקיס גדל בניו ג'רזי. ב-1981 סיים תואר ראשון במנהל עסקים מפרנק ומרשל קולג' בפנסילבניה והתגייס לחיל הנחתים של ארצות הברית. שירת כקצין סוללה בגדוד הראשון של רגימנט הנחתים העשירי, שימש מפקד סוללה, קצין ניהול האש וקצין אג"ם בגדוד החמישי של רגימנט הנחתים העשירי. שימש קצין אג"ם של כוח המשלוח השני של חיל הנחתים וסגן מפקד רגימנט הנחתים העשירי. פיקד על גדוד המשלוח השלישי של הנחתים. ב-2007 מונה לסגן קצין המבצעים של פיקוד אירופה. ביולי 2009 מונה למפקד דיוויזיית הנחתים השלישית. ביולי 2011 לעוזר לענייני תוכניות ומשאבים במטה חיל הנחתים. ביולי 2013 מונה למפקד פיקוד הגיוס של הנחתים. ב-2015 מונה לראש אגף כוח אדם ומילואים במטה חיל הנחתים והועלה לדרגת לוטננט גנרל. באוגוסט 2017 מונה למפקד פיקוד כוחות הנחתים ומפקד הנחתים בגזרת האוקיינוס האטלנטי. פרש מהשירות ביולי 2019. ברילקיס בעל תואר שני בלימודים צבאיים מאוניברסיטת חיל הנחתים. הוא נשוי ואב לשלושה ילדים. מדיה וקבצים בנושא מארק ברילקיס בוויקישיתוף ביוגרפיה באתר הקונגרס של ארצות הברית ביוגרפיה באתר חיל הנחתים
יחסי קניה–תאילנד

היחסים הדיפלומטיים בין תאילנד לרפובליקה של קניה כוננו בשנת 1967, והם כוללים יחסים דיפלומטיים מלאים, ושיתוף פעולה במגוון תחומים בין המדינות. ב--25 ביולי 1967 נפתחה שגרירות תאילנד בניירובי, ובשנת 1992 נפתחה קונסוליה קנייתית בבנגקוק, אשר שודרגה למעמד שגרירות בשנת 2006. בשנת 2008 ערך הסחר של שתי המדינות היה 162.82 מיליון דולר. ערך היבוא מקניה לתאילנד היה בשווי 32.42 מיליון דולר, והיצוא מתאילנד לקניה היה בשווי 130.41 מיליון דולר, מה שהעניק לתאילנד מאזן של עודף סחר ב-97.99 מיליון דולר. המצרכים המיוצאים מתאילנד לקניה כוללים שרף פלסטיק, מנועים, ציוד, זרעים, סוכר, בגדים, וכו', המצרכים המיובאים מקניה לתאילנד כוללים מוצרים כימיים, מחצבים, מתכות אחרות, פסולת מתכת ומוצריה, ברזל וכו'. מדיה וקבצים בנושא יחסי קניה–תאילנד בוויקישיתוף השגרירות הקנייתית בבנגקוק יחסי קניה-תאילנד
מדוזת סרפד פסיפית

מדוזת סרפד פסיפית (שם מדעי: Chrysaora fuscescens) היא מין של מדוזה גדולה מאוד החיה במזרח האוקיינוס השקט מקנדה בצפון עד מקסיקו בדרום. היא קרובתה לסוג של מדוזת סרפד שחורה. קוטרה של המדוזה יכול להגיע לאורך חצי מטר אך הרוב יותר קטנות ואולם זרועות הציד שלהן יכולים להגיע לאורך של 3–4 מטרים. צבען ירוק בהיר עם זרועות צהובות וחלקם שקופות. המדוזה יכולה להניע את עצמה על ידי חבטה בפעמון הענקי שלה. היא ארסית ויכולה לגרום לכאבים עזים אך רק לעיתים רחוקות היא קטלנית לאדם. המדוזות נפוצות בעונות האביב והקיץ אז פורח הפלנקטון ועמו מיני שטרגליים, קריליים ודגים מתקהלים אותם המדוזה אוכלת. היא ניזונה גם ממיני מדוזות אחרות. בשל גודלה, צבעה ומראה היא מגודלת בכמה אקווריומים גדולים ברחבי העולם. מדיה וקבצים בנושא מדוזת סרפד פסיפית בוויקישיתוף מדוזת סרפד פסיפית, באתר ITIS (באנגלית) מדוזת סרפד פסיפית, באתר NCBI (באנגלית) מדוזת סרפד פסיפית, באתר Animal Diversity Web (באנגלית) מדוזת סרפד פסיפית, בבסיס הנתונים ARKive (באנגלית) מדוזת סרפד פסיפית, באתר GBIF (באנגלית)
לורטה ריינולדס

לורטה "לורי" ריינולדס (באנגלית: Loretta E. "Lori" Reynolds) היא קצינה בדימוס בדרגת לוטננט גנרל. שירתה כסגנית מפקד חיל הנחתים ללוחמת מידע ומפקדת הפיקוד האסטרטגי של חיל הנחתים של ארצות הברית. ריינולדס נולדה בבולטימור שבמרילנד. סבה שירת בחיל הנחתים ואביה היה פועל בתעשיית הפלדה. ב-1986 סיימה תואר ראשון במדע המדינה באקדמיה הימית של ארצות הברית, במחזור השביעי בלבד שהתיר לנשים ללמוד במוסד. במהלך לימודיה הייתה חברה בקבוצת הכדורסל נשים של האקדמיה ובשנתה האחרונה שימשה קפטן הקבוצה. לאחר הלימודים עברה קורס קצינים וקורס קציני קשר בחיל הנחתים. שירתה כקצינת קשר בדיוויזיית הנחתים הראשונה, שימשה מפקדת מחלקת קשר, קצינת מבצעים וקצינת אלחוט. ב-1990 הוצבה בגדוד הקשר של כנף הנחתים הראשונה באוקינאווה שביפן. בשנים 1991–1994 שימשה קצינת פרויקטים בפיקוד הציוד של חיל הנחתים. לאחר מכן שימשה מפקדת צוערים בבסיס קוונטיקו. ב-1995 הוצבה בגדוד הקשר התשיעי של להק הסיור, ריגול ומודיעין הראשון, שימשה עוזרת קצין מבצעים ומפקדת פלוגה. בשנים 1997–2000 פיקדה על לשכת גיוס של הנחתים בהאריסברג שבפנסילבניה. לאחר לימודים במכללת המלחמה של הצי שירתה במחלקת התקשורת, מחשבים ובקרה במטה חיל הנחתים. ביוני 2003 מונתה למפקדת גדוד הקשר התשיעי של הנחתים, הגדוד בפיקודה הוצב בפלוג'ה שבעיראק מפברואר 2004 עד מרץ 2005. לאחר לימודים במכללת המלחמה של הצבא שירתה בשנים 2006–2008 באגף הקשר במטות המשולבים. במרץ 2009 מונתה למפקדת קבוצת הפיקוד במטה כוח המשלוח הראשון של הנחתים. בשנים 2010–2011 הוצבה עם כוח המשלוח בבסיס לדרנק שבמחוז הלמנד באפגניסטן. ביוני 2011 קודמה לדרגת בריגדיר גנרל ומונתה למפקדת בסיס הגיוס וההכשרה של הנחתים באי פריס. היא הייתה בכך האישה הראשונה לכהן בתפקיד זה. ביולי 2014 מונתה לראש תחום מדיניות בדרום-מזרח אסיה במחלקת ההגנה של ארצות הברית. בספטמבר 2015 מונתה למפקדת פיקוד הסייבר של הנחתים. ביולי 2018 הועלתה לדרגת לוטננט גנרל ומונתה סגנית מפקד חיל הנחתים ללוחמת מידע ומפקדת הפיקוד האסטרטגי של הנחתים. לאחר שחרורה הקימה חברת ייעוץ ומונתה ליועצת בכירה בחברת Multi-Bank Securities. ריינולדס בוגרת תואר שני במדיניות ביטחון לאומי במכללת המלחמה של הצי (2004) ותואר שני בלימודי ביטחון לאומי ממכללת המלחמה של הצבא (2006). מדיה וקבצים בנושא לורטה ריינולדס בוויקישיתוף ביוגרפיה באתר wict.org Brigadier General Loretta Reynolds, Combat Commander Extraordinaire, טיים מגזין, 13 ביולי 2011 Marine Brig. Gen. L.E. Reynolds is Parris Island’s first female commander, וושינגטון פוסט, 19 באוגוסט 2011 ספר בוגרי הקבוצה
יחסי דנמרק–פינלנד

בין ממלכת דנמרק לבין רפובליקת פינלנד מתקיימים יחסים דיפלומטיים מלאים, ושתיהן חברות במועצה הנורדית. היחסים בין המדינות כוננו ב-18 בפברואר 1918, לאחר שדנמרק הכירה בעצמאותה של פינלנד. שתי המדינות חברות באיחוד האירופי, באיחוד הנורדי ובמועצת מדינות הים הבלטי, והם תומכות בפרויקטים של אמנים בשתי המדינות. היצוא של פינלנד לדנמרק, כמו גם היבוא מאזור זה השתנו מדי שנה, מאזן הסחר, לעומת זאת, היה בשנת 2000 בגירעון לפינלנד. בשנת 2008 גדל הייצוא של פינלנד לדנמרק, וערך היצוא לדנמרק עמד על 1.38 מיליארד אירו, בעוד היבוא מדנמרק עמד על 1.453 מיליארד אירו באותה שנה. פינלנד מחזיקה בדנמרק שגרירות בקופנהגן, ו-7 קונסוליות באולבורג, אורהוס, אסביירג, פרדריקיה, סוונדבורג, אודנסה, ורונה. מאידך, דנמרק מחזיקה בפינלנד שגרירות בהלסינקי, ו-13 קונסוליות כבוד בהלסינקי, האנקו, קוקולה, קוטקה, קואופיו, מרייהאמן, אואולו, פורבו, ראומה, רובניימי, טמפרה, טורקו וואסה. ב-12 באוקטובר 2007 ביקר מאטי ואנהאנן ראש ממשלת פינלנד בדנמרק, ואילו לארס לקה ראסמוסן ראש ממשלת דנמרק ביקר בפינלנד ב-10 בפברואר 2010. מדיה וקבצים בנושא יחסי דנמרק–פינלנד בוויקישיתוף אתר על יחסי מדינות
יחסי דנמרק–צ'כיה

בין ממלכת דנמרק לבין הרפובליקה הצ'כית מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו. היחסים הדיפלומטיים בין דנמרק לצ'כוסלובקיה כוננו ב-21 ביוני 1929. בשנת 1946, לאחר מלחמת העולם השנייה, חגג נמל התעופה קופנהגן קבלת פנים למטוס הראשון שטס מפראג לקופנהגן, ולכבוד כך נתלה דגל צ'כוסלובקיה בשדה התעופה. בשנת 1968 נחתם הסכם לשיתוף פעולה תרבותי ומדעי בין המדינות, ובשנות ה-70 הגיע הסחר בין שתי המדינות ל-400 מיליון קרונות צ'כוסלובקיים בשנה. בינואר 1993 נפרדה צ'כוסלובקיה לשתי מדינות עצמאיות: הרפובליקה הצ'כית וסלובקיה. הרפובליקה הצ'כית שמרה לעצמה את ההמנון והדגל של צ'כוסלובקיה, ומיד באותו יום כוננו יחסים דיפלומטיים עם דנמרק. היחסים בין צ'כיה לדנמרק מתוארים כ"טובים ", ושתי המדינות הן חברות מלאות בנאט"ו ובאיחוד האירופי. צ'כיה מחזיקה בדנמרק שגרירות בקופנהגן וקונסוליה באורהוס, ואילו דנמרק מחזיקה בצ'כיה רק שגרירות בפראג. היצוא הדני הסתכם ב-4 מיליון קרונה דנית, והיבוא הסתכם ב-4 מיליון קרונה דנית בשנת 2009. ההשקעות הדנית בצ'כיה היו 10 מיליארד קרונה דנית, והם מחזקות את הידידות הדו-צדדית בין המדינות. לגו, מארסק ובאנג & אלופסן הן חלק מהחברות הדניות שיש להן השקעות בצ'כיה. בשנת 1994 ביקרה מרגרטה השנייה, מלכת דנמרק בצ'כיה, ובשנת 2006 ביקר הנשיא הצ'כי ואצלב קלאוס בקופנהגן. מדיה וקבצים בנושא יחסי דנמרק–צ'כיה בוויקישיתוף
שרה האקבי סנדרס

שרה אליזבת האקבי סנדרס (באנגלית: Sarah Elizabeth Huckabee Sanders; נולדה ב-13 באוגוסט 1982) היא פוליטיקאית אמריקאית המכהנת כמושלת ה-47 של מדינת ארקנסו, מאז ינואר 2023. טרם היבחרה לתפקיד המושלת שירתה כדוברת הבית הלבן בממשלו של נשיא ארצות הברית דונלד טראמפ במשך שנתיים, בין 2019-2017. האקבי סנדרס היא האישה הראשונה המכהנת המושלת על ארקנסו, והצעירה ביותר מבין כלל המושלים המכהנים (נכון ל-2023). סנדרס נולדה בהופ שבארקנסו. היא בתם של ג'נט ומייק האקבי, לשעבר מושל ארקנסו ומועמד לנשיאות ארצות הברית בבחירות 2008 וב-2016. לאחר פרישת אביה מקמפיין הבחירות, הייתה יועצת בקמפיין הבחירות של דונלד טראמפ. לאחר היבחרו לנשיא ארצות הברית שימשה מ-20 בינואר 2017 כסגנית דובר הבית הלבן תחת ממשלו. החלה להעביר תדריכים לכתבי הבית הלבן בחודש מאי 2017, כאשר שון ספייסר, דובר הבית הלבן, יצא למילואים בחיל הים, בסמוך למועד שבו ג'יימס קומי, ראש ה-FBI, פוטר מתפקידו. מאז המשיכה להעביר את התדריכים באופן קבוע. ב-21 ביולי 2017 הוכרז כי סנדרס תמונה לדוברת הבית הלבן, לאחר שספייסר התפטר מתפקידו, על רקע מינויו של אנתוני סקרמוצ'י לתפקיד מנהל התקשורת בבית הלבן. ב-13 ביוני 2019 צייץ הנשיא דונלד טראמפ, שב-30 ביוני תסיים האקבי סנדרס את כהונתה. ב-24 בינואר 2021 הכריזה סנדרס כי תתמודד אל תפקיד מושל ארקנסו בנובמבר 2022. במאי 2022, נבחרה בבחירות המקדימות של המפלגה הרפובליקנית בארקנסו כמתמודדת מטעמה לתפקיד המושל. ב-8 בנובמבר 2022, התמודדה מול המועמד של המפלגה הדמוקרטית, כריס ג'ונס, מדען גרעיני, על התפקיד ונבחרה למושלת ארקנסו. סנדרס נשואה לבריאן צ'טפילד סנדרס, ולהם שלושה ילדים. מדיה וקבצים בנושא שרה האקבי סנדרס בוויקישיתוף שרה האקבי סנדרס, ברשת החברתית אקס (טוויטר) ציפי שמילוביץ, המופע של שרה סנדרס, באתר "ידיעות אחרונות", 10 באוגוסט 2018 מיכאל טוכפלד, וושינגטון, ‏"הנשיא אינו מהסס לומר בקול כיצד דברים נראים בעיניו", בעיתון מקור ראשון, 6 ביוני 2019 אנדרו דמילו, Ex-Trump spokeswoman Sanders running for Arkansas governor, באתר AP‏, 25 בינואר 2021 (באנגלית)
שיר אהבה בדואי

"שִׁיר אַהֲבָה בֵּדוּאִי" הוא שיר בביצועם של דויד ברוזה ויעל לוי. את המילים כתב איציק ויינגרטן, הלחין יצחק קלפטר ועיבד דני סנדרסון. השיר נכתב עבור המופע "שיחות סלון" של יהונתן גפן ו"להקה טובה", שתועד על גבי אלבום בשם זה. במופע שר בתחילה קלפטר את השיר יחד עם יעל לוי, אך לאחר שעזב את המופע החליף אותו דייוויד ברוזה. השיר, בביצוע של ברוזה ולוי, נכנס למצעדי הפזמונים השבועיים של רשת ג' ב־19 ביוני 1978, וצעד 13 שבועות, עד 18 בספטמבר 1978. בשיאו הגיע לשבוע אחד לראש המצעד (14 באוגוסט 1978), ובמצעד הפזמונים העברי השנתי לשנת תשל"ח (1978) של רשת ג' דורג במקום השביעי. השיר בוצע לאחר מכן על ידי קלפטר עצמו באלבומה של להקת צליל מכוון, בה היה שותף, שנה לאחר מכן. השיר עצמו מדבר על זוג אוהבים השוכנים באוהל. בעוד האישה רוצה להשתקע ("חדל להיות כמו החולות אני רוצה אותך כמו סלע") הגבר חש תשוקה אל הנדודים והמדבר למרות שהבטיח לה להשתקע איתה. לאחר זמן מסוים נוטש אותה הגבר ויוצא אל הנדודים למרות הבטחתו ("וכשפרצו השיטפונות שכח את כל מה שהבטיח/.../במחול טירוף בקני הסוף נסחף שיכור כמו חול ברוח"). כשחוזר הגבר אל אוהלו מגלה שהאישה יצאה גם היא לנדודים, והשאירה מסר רקום ש"גם אותי סופה נודדת סחפה". גרסת כיסוי לשיר הוקלטה על ידי גיתית שובל, שאותה עיבד בעלה רון דרויאן. סרטון השיר "שיר אהבה בדואי" באתר יוטיוב מילות השיר "שיר אהבה בדואי" באתר שירונט יהונתן גפן ולהקה טובה, "שיחות סלון", פונוקול, 1978 עמי פרידמן, צליל מכוון: יום הולדת 70 ליצחק קלפטר, באתר ישראל היום, 31 במרץ 2020 שיר אהבה בדואי, פזמונט גיתית שובל – שיר אהבה בדואי, באתר סטריאו ומונו ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
SJK

SJK (בפינית: Seinäjoen Jalkapallokerho או SJK Seinäjoki) הוא מועדון כדורגל מקצועני פיני, שבסיסו בעיר סייניוקי שבפינלנד. המועדון נוסד בשנת 2007. עד שנת 2011/2012 שיחקה הקבוצה בליגה השלישית ברמתה בפינלנד ובסיומה עלתה לליגה השנייה. מ-2012/2013 עד 2013/2014 שיחקה בליגה השנייה. מ-2014/2015 הקבוצה משחקת בליגת העל הפינית שהיא הליגה הראשונה ברמתה במדינה. הישג שיא בתולדותיה היה מקום ראשון בסיום עונת 2015/2016. בעונת 2014/2015 הקבוצה גם זכתה בגביע הפיני. ליגת העל הפינית: 1 2015/2016 הגביע הפיני: 1 2014/2015 מדיה וקבצים בנושא SJK בוויקישיתוף אתר האינטרנט הרשמי של SJK SJK, ברשת החברתית פייסבוק SJK, ברשת החברתית אקס (טוויטר) SJK, ברשת החברתית אינסטגרם SJK, ברשת החברתית LinkedIn SJK, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.